Ngohe Aromatawai: He kōrero tuku iho

**Paerewa Paetae Ngā Toi Puoro 91700:** Te whakaatu māramatanga ki ngā tukanga toi taketake o ngā toi puoro

**Aronga:** Ngā ToiPuoro 1.3B v1

**Whiwhinga:** 4

**Te Horopaki**

Ko tā koutou nā mahi he whakarite i tētahi papa paki (storyboard) hei kauhau atu ki tō akomanga e whakamāori ana i tētahi kōrero tuku iho o tō rohe.

Mā koutou ko tō rōpū te kōrero tuku iho e rangahau, e wānanga, ā, mā ā koutou kohinga kōrero e whakatinana te papa paki, te kauhau hoki.

Ka aromatawaingia tāu āhei ki te whakamāori i ngā tukanga toi taketake hanga waiata. He mahi ā-rōpū tēnei.

**Hei Mahi**

Kōwhirihia te kōrero tuku iho e pai ana ki a koutou ko ōu hoa mō tēnei kaupapa.

Āta kohia ngā rangahau o te kōrero tuku iho, ā, matapakihia ngā tukanga toi taketake e tika ana kia whakarite i tā koutou papa paki me te kauhau.

Whakatū i tētahi rōpū hei matapaki i te kaupapa kia pūrangiaho ai.

Whakaritea te papa paki e hāngai tonu ana ki te kōrero kia āhei te rōpū puoro ki te whai.

Tuhia tētahi mahere hei ārahi i te rōpū i roto i te whakaritenga o tā koutou whakaaturanga, hei taunakitanga anō hoki i ā koutou ake mahi i roto i te rōpū.

Mahia tā koutou whakaaturanga i mua anō hoki i te akomanga.

**Taunakitanga:** **Ngā Toi Puoro 91700 He kōrero tuku iho**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| * Ka whakaatu i ngā āhuatanga matua o ngā tukanga kua kitea i ngā mahi toi taketake.
* Ka whakaatu māramatanga ki ngā tukanga toi taketake kei roto i te horopaki tika.

 *Hei tauira:**Kua whakaatu i ngā āhuatanga matua o ngā tukanga kua kitea i ngā mahi toi taketake puoro.* *Ko ngā kupu e whakaatu ana i ētahi kaupapa o te reo irirangi, arā, te iarere, te pakeke me te rohe.**Kua whakaatu māramatanga ki ngā tukanga toi taketake puoro, mai i te hanga rangi, ki te tito kupu, hei taunaki i tō horopaki.*  | * Ka whakawhānui i ngā tukanga toi taketake kei ngā toi puoro.
* Ka whakamāori i ngā tikanga o ngā momo tukanga toi taketake.

*Hei tauira:**Kua whakawhānui i ngā tukanga toi taketake puoro. Hei tauira, mō te hanga papa paki. Ko ngā kupu me hāngai ki te kaupapa, arā, te reo irirangi ā-iwi, inā hoki ngā kaiwhakapāoho, ngā kōrero whakapapa hoki.**Kua mārama ki te tūhono i ngā puoro, hei akiaki i te rere me te wairua o te horopaki kia rongo, kia puta ai ngā taha rerehua.**Kua tau te whakawhānui, te whakamāori hoki i ngā tukanga toi taketake puoro kia hāngai ki te kaupapa.* | * Ka whai māramatanga ki ngā tukanga toi taketake kia hāngai pū ai ki ngā mahi.
* Ka puta ngā taha rerehua kia rere pai ai ngā tukanga toi taketake.
* Ka tau te whakamāori i ngā tikanga kia hāngai ai ki ngā horopaki huhua noa.

*Hei tauira:**Kua whai māramatanga ki ngā tukanga toi taketake puoro mō te hanga papa paki. Hei tauira, ko ngā momo puoro me ngā kupu e hāngai ana ki te kaupapa, me te whakatakoto o te kupu.**Kua whiriwhiri, kua whakarākei hoki i ngā reo ororeka, hei akiaki i te rere me te wairua o taua horopaki kia rere tahi, kia aumārire te rangi. Nā te ākonga te pūtaketanga o taua rangi.**Kua tau te whakamārama o te tuku tukanga toi kia hāngai ki te kaupapa.* |